
Text rozhodnutia
Súd: Krajský súd Bratislava Spisová značka: 14Co/862/2014 Identifikačné číslo súdneho spisu: 1710201289 Dátum vydania rozhodnutia: 28. 04. 2015 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2015:1710201289.1 Uznesenie Krajský súd v Bratislave právnej veci navrhovateľa: Dopravný podnik Bratislava, a.s., Olejkárska 1, Bratislava, zastúpený: JUDr. Vladimír Kán, advokát, AK ECKER-KÁN & partners, Námestie Martina Benku 9-C1, Bratislava proti odporcovi: U. F., L. Z.. X. XX, J., zastúpený opatrovníčkou: Zuzana Slimáková, zamestnankyňa Okresného súdu Pezinok, o zaplatenie 50,50 Eur, o späťvzatí návrhu navrhovateľa v konaní vedenom na Okresnom súde Pezinok pod sp. zn. 4C/151/2012, pomerom hlasov 3:0 takto r o z h o d o l : Krajský súd v Bratislave späťvzatie návrhu na začatie konania pripúšťa, rozsudok Okresného súdu Pezinok č.k.. 4C/151/2012-41 zo dňa 24.6.2014 z r u š u j e a konanie vo veci z a s t a v u j e. Odporcovi n e p r i z n á v a náhradu trov konania. o d ô v o d n e n i e : Návrhom podaným dňa 10.2.2010 sa navrhovateľ domáhal voči odporcovi zaplatenia sumy 50,50 Eur. Rozsudkom zo dňa 24.6.2014 súd návrhu navrhovateľa vyhovel, a odporcu zaviazal zaplatiť mu žalovanú istinu a nahradiť mu trovy konania za uhradený súdny poplatok. Po verejnom vyhlásení rozsudku dňa 24.6.2014 navrhovateľ podaním zo dňa 7.7.2014 vzal návrh na začatie konania späť v celom rozsahu bez bližšieho odôvodnenia, a súčasne požiadal o vrátenie zaplateného súdneho poplatku za návrh. Výzvou zo dňa 15.7.2014 súd vyzval opatrovníčku odporcu, aby v stanovenej lehote oznámila, či odporca súhlasí so späťvzatím návrhu a zastavením konania. Podaním zo dňa 16.7.2014 opatrovníčka vyjadrila súhlas so späťvzatím návrhu, pričom náhradu trov prvostupňového konania si neuplatnila. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie dosiaľ nie je právoplatné, odvolací súd rozhodne o pripustení späťvzatia. Súd späťvzatie nepripustí ak s tým druhý účastník nesúhlasí. Ak späťvzatie pripustí, odvolací súd zruší rozhodnutie súd prvého stupňa a konanie zastaví. Vzhľadom na to, že boli splnené všetky zákonné podmienky citovaného ustanovenia, odvolací súd späťvzatie žalobného návrhu pripustil, rozsudok prvostupňového súdu zrušil a konanie vo veci zastavil. Zastavenie konania späťvzatím žalobného návrhu procesne spôsobil navrhovateľ a odporcovi vznikol nárok na náhradu trov konania podľa § 146 ods. 2 O.s.p. Opatrovníčka odporcu takýto nárok neuplatnila a odvolací súd preto odporcovi náhradu trov konania nepriznal. O žiadosti navrhovateľa vrátiť mu súdny poplatok za podanie návrhu rozhodne súd prvého stupňa. Poučenie: Proti tomuto uzneseniu odvolanie nie je prípustné.

